ตลาดหุ้นเอเชียผันผวน นักลงทุนวิตกเศรษฐกิจจีนตกต่ำ
ตลาดหุ้นเอเชียลดลงเช้านี้ นักลงทุนวิตกเศรษฐกิจจีน
22 ต.ค. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ท่ามกลางความวิตกกังวลเกี่ยวกับแนวโน้มเศรษฐกิจจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,374.21 จุด ลดลง 157.87 จุด, -0.70% ดัชนี SSE Composite ตลาดหุ้นจีนเปิดวันนี้ที่ 2,565.64 จุด เพิ่มขึ้น 15.17 จุด, +0.59% ดัชนี HSI ตลาดหุ้นฮ่องกงเปิดวันนี้ที่ 25,668.33 จุด เพิ่มขึ้น 106.93 จุด, +0.42% ดัชนี TAIEX ตลาดหุ้นไต้หวันเปิดวันนี้ที่ 9,871.30 จุด ลดลง 47.96 จุด, -0.48% ดัชนี KOSPI ตลาดหุ้นเกาหลีใต้เปิดวันนี้ที่ 2,143.08 จุด ลดลง 13.18 จุด, -0.61% ดัชนี FTSE STI ตลาดหุ้นสิงคโปร์เปิดวันนี้ที่ 3,057.31 จุด ลดลง 5.20 จุด, -0.17% ดัชนี FBMKLCI ตลาดหุ้นมาเลเซียเปิดวันนี้ที่ 1,730.26 จุด ลดลง 1.88 จุด, -0.11%
ทั้งนี้ ประธานาธิบดีสี จิ้นผิงของจีน ได้ออกมาให้คำมั่นว่ารัฐบาลจีนจะให้การสนับสนุนภาคเอกชนอย่างจริงจัง ซึ่งนับเป็นความเคลื่อนไหวล่าสุดที่รัฐบาลจีนต้องการบรรเทากระแสความวิตกกังวลเกี่ยวกับแนวโน้มเศรษฐกิจของประเทศ
สำนักข่าวซินหัวรายงานว่า นายสีได้สนับสนุนให้ภาคเอกชนมีความเชื่อมั่นมากขึ้นในการพัฒนาธุรกิจและดำเนินการตามแนวทางทางที่เป็นจริงเพื่อให้ธุรกิจมีการเติบโตที่แข็งแกร่ง โดยนายสีได้แสดงความคิดเห็นดังกล่าวผ่านทางจดหมายที่ส่งถึงบริษัทเอกชนที่มีส่วนร่วมในโครงการบรรเทาความยากจน
นายสียังกล่าวด้วยว่า ภาคเอกชนมีส่วนสำคัญในการสนับสนุนการเติบโตทางเศรษฐกิจ การนวัตกรรม การจ้างงาน และการยกระดับชีวิตความเป็นอยู่ของประชาชน นอกจากนี้ ยังเป็นแรงขับเคลื่อนที่สำคัญในการพัฒนาเศรษฐกิจและสังคมของประเทศ